CELEX: 62007TO0097
Language: ro
Date: 2008-04-10
Title: Ordonanța Tribunalului de Primă Instanță (camera a opta) din 10 aprilie 2008. # Imelios SA împotriva Comisiei Comunităților Europene. # Acțiune în anulare - Acțiune în despăgubiri - Al cincilea program-cadru al Comunității Europene pentru acțiuni de cercetare, de dezvoltare tehnologică și demonstrative (1998-2002) - Clauză compromisorie - Notă de debit - Inadmisibilitate. # Cauza T-97/07.

Ordonanța Tribunalului (Camera a opta) din 10 aprilie 2008 — Imelios/Comisia 
      (Cauza T‑97/07)
      „Acțiune în anulare — Acțiune în despăgubiri — Al cincilea program‑cadru al Comunității Europene pentru acțiuni de cercetare, de dezvoltare tehnologică și demonstrative
         (1998-2002) — Clauză compromisorie — Notă de debit — Inadmisibilitate”
      
      1.                     Procedură — Temeiul juridic al unei acțiuni — Alegere care revine reclamantului, și nu instanței comunitare (a se vedea punctul
            19)
      2.                     Acțiune în anulare — Acțiune care privește în realitate un litigiu de natură contractuală — Necompetența instanței comunitare
            — Inadmisibilitate (art. 230 CE și 238 CE) (a se vedea punctele 21, 22 și 27-30)
      3.                     Acțiune în anulare — Acțiune care privește în realitate un litigiu de natură contractuală — Recalificarea acțiunii — Inadmisibilitate
            [art. 230 CE și 238 CE; Regulamentul de procedură al Tribunalului, art. 44 alin. (1) lit. (c)] (a se vedea punctele 32-34)
      4.                     Procedură — Cerere de sesizare a instanței — Cerințe de formă — Expunere sumară a motivelor invocate [Regulamentul de procedură
            al Tribunalului, art. 44 alin. (1) lit. ( c) și (d)] (a se vedea punctele 39-41)
      5.                     Răspundere extracontractuală — Condiții — Ilegalitate — Prejudiciu — Legătură de cauzalitate [art. 288 al doilea paragraf
            CE; Regulamentul de procedură al Tribunalului, art. 44 alin. (1) lit. ( c) și (d)] (a se vedea punctele 45-47)
      Obiectul 
      
         
               În primul rând, acțiune în anulare a deciziei adoptate de către Comisie ca urmare a unui raport de audit al Oficiului European
                  de Luptă Antifraudă (OLAF) de a efectua, prin intermediul notei de debit din 17 ianuarie 2007, recuperarea sumelor plătite
                  în avans în cadrul contractului cu numărul de referință IST‑1999‑10934‑Assist privind proiectul „Knowledge Management for
                  Help Desk Operators”, încheiat în cadrul Celui de al cincilea program‑cadru pentru acțiuni comunitare de cercetare, de dezvoltare
                  tehnologică și demonstrative în domeniul societății informaționale ușor accesibile utilizatorilor (1998-2002), în al doilea
                  rând, acțiune având ca obiect plata sumei de 34 368 de euro cu titlu de tranșă a subvenției restante care trebuie plătită
                  în temeiul contractului menționat și, în al treilea rând, acțiune în despăgubiri având ca obiect repararea prejudiciului pe
                  care reclamanta pretinde că l‑a suferit ca urmare a adoptării deciziei menționate
               
            Dispozitivul 
      
         
                  1)
               
               
                  
               
               
                  	Respinge acțiunea.
               
            
         
                  2)
               
               
                  
               
               
                  	Imelios SA suportă propriile cheltuieli de judecată, precum și cheltuielile de judecată efectuate de Comisie.